《中秋九日得晴字》
元代·梁士楚

九十分秋夜气清，半轮沧海试新晴。东窗漏转花移影，南浦风新雁有声。

千里美人圆缺恨，一尊词客古今情。相呼莫厌枫林醉，玄鬓年来祇自惊。

作者简介：广东番禺人，字思立。嘉靖三十一年举于乡。入仕，授诏安县令。屡破倭寇，迁贵州参议。居官谨慎，御下有恩。有《木湾集》、《沿海要害图说》。